Projekt metamorfose: Fra elev til lærer!

* I forløbet ”Middelalderkirkens magt og udfordringer” -

Det er vigtigt, at I læser hele instruktionen igennem, inden I går igang med arbejdet!

I skal i grupper forberede et halvt modul i et givet emne. Formålet er, at I får trænet jeres faglighed på en anderledes måde, end I ellers plejer, ved at I selv skal tilrettelægge undervisningen. To grupper står samlet set for ét modul, så det er vigtigt, at I også de to grupper imellem får aftalt, hvem der i løbet af modulet gør hvad og hvornår. Den ene gruppe arbejder med fremstillingsmateriale og den anden gruppe med kilder.

Materialerne får I af mig (se besked i lectio), men I skal selv udvælge hvilke dele, I vil arbejde med -både som lektie og/eller i modulet – for flere grupper vil det være en fordel at fravælge dele af de udleverede materialer. I skal også selv komme på, hvordan de andre i klassen skal arbejde med stoffet på i modulet, hvordan I samler op, brug af tavle osv.

Jeg skal nok være behjælpelig med at lægge lektier ind, printe materialer mv. og selvfølgelig hjælpe jer fagligt, hvis der er nogle dele af jeres materiale, som I finder vanskeligt.

Som I jo ved, så synes jeg, at Chatbotten er lidt spændende, så det er et krav, at I i den forberedende del af projektet inddrager den i jeres arbejde. Det kan både være ift. det, I planlægger, de andre i klassen skal arbejde med, men det kan også være som en hjælp til at få jeres halve modul planlagt. Det er vigtigt, at I reflekterer over jeres brug af Chatbotten og kritisk forholder jer til de informationer, som den giver jer. Chatbotten vil være en del af vores evaluering af dette projekt, når vi er færdige.

I får modulet i dag og modulet i morgen til at forberede jeres del af samt få koordineret det samlede modul med jeres makkergruppe. Start med at orientere jer i materialerne og læg derefter en plan. NB! Eventuelle lektier til i morgen skal I selv sørge for at få fordelt ud mellem jer.

Emnerne og grupperne er som følger:

**Korstog:**

Gruppe med ansvar for fremstillingsmateriale: *Victoria, Carl, Emilie, Mie og Frederik*

Gruppe med ansvar for kildemateriale: *Monique, Fenja, Nicholas, Andreas J. og Karo Klog*

**Renæssancen:**

Gruppe med ansvar for fremstillingsmateriale: *Laura, Christa, Villiam, Andreas B. og Emil*

Gruppe med ansvar for kildemateriale: *Marie, Alma, Emma, Gustav og Thilde*

**Reformationen:**

Gruppe med ansvar for fremstillingsmateriale: *Karo Skov, Niels, Klara, Gustave og Viktor*

Gruppe med ansvar for kildemateriale: *Abi, Noa, Katrine, Camilla, Liam og Rosa*

Det betyder - medmindre vi ser ændringer i skemaet -at grupperne med korstog skal være klar til at undervise torsdag d. 30/11 i fjerde modul, grupperne med renæssancen onsdag d. 13/12 i fjerde modul og grupperne med reformationen torsdag d. 14/12 ligeledes i fjerde modul.

Husk nu på, at I er pisse gode, så det skal nok blive godt 😊

/KL